Na podlagi 299. člena Zakona o urejanju prostora (ZUreP-3, Uradni list RS, št. 199/21) in 131. člena Zakona o urejanju prostora (ZUreP-2, Uradni list RS, št. 61/2017) župan Mestne občine Kranj s tem

**JAVNIM NAZNANILOM**

**obvešča javnost o javni razgrnitvi**

**elaborata lokacijske preveritve** **z identifikacijsko številko 3240**

I.

Mestna občina Kranj naznanja javno razgrnitev elaborata lokacijske preveritve za enoto urejanja prostora MA 1/3 na zemljiščih s parc. št. 148/3, 148/4, 148/6, 148/7, 148/8, 148/9, 148/10 in 149/7, k.o. 2139 Mavčiče in za enoto urejanja prostora MA 1/1 na zemljiščih s parc. št. 7/8, 7/9, 7/16, 8/1, 8/2 in 148/5, k.o. 2139 Mavčiče.

V elaboratu je predlagana dopustitev individualnega odstopanja od prostorsko izvedbenih pogojev določenih v veljavnem izvedbenem prostorskem načrtu (Uradni list RS, št. Uradni list RS, št. 74/14, 9/16, 63/16, 20/17, 42/17, 63/17, 1/18, 23/18, 41/18, 76/19, 168/20, 184/20, 10/21 in 35/22– IPN Kranj) za potrebe rekonstrukcije vrtca Mavčiče in rušitve ter novogradnje Doma kulture.

II.

Elaborat lokacijske preveritve bo **javno razgrnjen od 7. februarja 2023 do 24. februarja 2023** v času uradnih ur, v prostorih Mestne občine Kranj, Urad za okolje in prostor (I. nadstropje), Slovenski trg 1, 4000 Kranj in na spletni strani občine [**http://www.kranj.si**](http://www.kranj.si)**.**

III.

V času javne razgrnitve ima javnost pravico podati pisne pripombe in predloge na elaborat lokacijske preveritve.

Pripombe in predlogi se lahko do vključno **24. februarja 2023** podajo pisno ali ustno na mestu javne razgrnitve kot zapis v knjigo pripomb in predlogov, lahko pa se pošljejo na naslov: Mestna občina Kranj, Urad za okolje in prostor, Slovenski trg 1, 4000 Kranj s pripisom »Pripombe na javno razgrnitev elaborata LP z ID št. 3240« oz. na elektronski naslov [**mok@kranj.si**](mailto:mok@kranj.si)**.**

IV.

To naznanilo se objavi na spletnih straneh Mestne občine Kranj, [**http://www.kranj.si**](http://www.kranj.si)**.**

V.

Župan Mestne občine Kranj bo po končani javni razgrnitvi zavzel stališča do pripomb in predlogov javnosti. Stališča do pripomb in predlogov bodo objavljena na spletni strani **www.kranj.si.**

Številka: 350-67/2022-16

Datum: 2. 2. 2023

Matjaž Rakovec

|  |  |  |
| --- | --- | --- |
|  |  | Župan |